সাব্বিরের সঙ্গে দুর্দান্ত খেলেছেন বাংলাদেশ ‘এ’ দলের অধিনায়ক মোসাদ্দেক হোসেনও। দুজনের সেঞ্চুরির সৌজন্যে আজ চট্টগ্রামে শ্রীলঙ্কানদের দারুণ জবাব দিচ্ছে বাংলাদেশ ‘এ’। প্রতিবেদন লেখা পর্যন্ত বাংলাদেশ ‘এ’ দলের স্কোর ৪ উইকেটে ৩৫৪। এখনো পিছিয়ে ৯৫ রানে। ২ উইকেটে ৪৪ রান নিয়ে আজ তৃতীয় দিন শুরু করা বাংলাদেশ ‘এ’ দল ৭৪ রান তুলতেই হারিয়ে ফেলে ৩ উইকেট। মোসাদ্দেক-সাব্বিরের দুর্দান্ত জুটির শুরু এরপরই। চতুর্থ উইকেট জুটিতে যোগ করা তাঁদের ২০৯ রান শ্রীলঙ্কানদের চোখে চোখ রেখে জবাব দিতে সহায়তা করেছে বাংলাদেশ ‘এ’ দলকে।